SARL-NUUS SONDAG 1 APRIL 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today? en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
U lisensiegeld is nou betaalbaar Aanlyn DXCC aansoeke begin op 2 April 
U LISENSIEGELD IS NOU BETAALBAAR 


Die amateurradio-lisensiegeld van R120 is vandag betaalbaar. U kan ook vir vyf 
jaar hernu teen `n verminderde bedrag van R501. Die SARL beveel aan dat, sou 
u nie 'n hernuwingskennisgewing ontvang nie, u betaal deur die lisensienommer 
op verlede jaar se faktuur en u roepsein te gebruik. Pos ook die betalingsken- 
nisgewing en u adres aan KMashile@icasa.org.za. Dit is noodsaaklik dat alle 
betalings aan OKOSA u roepsein as `n betalingsverwysing bevat. Onthou ook 
om enige posadres- of e-posadreswysigings te stuur aan admin@sarl.org.za. 


DIE TYD WORD MIN OM VIR DIE SARL NASIONALE KONVENSIE TE 
REGISTREER. 


Het u al bespreek vir die SARL Nasionale Konvensie? Indien nie, doen dit nou. 
Hier is 'n paar van die hoogtepunte. Sluit op Vrydagaand aan by n vingerete en 
`n geskiedkundige toer oor hoe Suid-Afrika se elektronika-nywerheid in Pinetown 
begin het. Woon die SARL AJV by op Saterdagmêre en leer die middag van 
die bou van BHEF- en UHF-antennes en van DX en 'Logbook of the World. 
Sluit Saterdagaand aan by die toekenningsete wat gepaard gaan met 'n rede 
deur dr. Andrew Collier van SANSA Space Sciences. Daar sal baie pryse te 
wenne wees in die loting. Op Sondagoggend word die verrigtinge afgerond met `n 
ontspanne ontbyt in die Japannese tuin. Volle besonderhede en registrasievorms 
is beskikbaar op www.sarl.org.za. U gasheer by die konvensie is die komitee en 
lede van die Highway Amateur Radio Club. 


BEVORDERING VAN AMATEUR-RADIO 


Die bevordering van amateur radio sal in die kalklig wees hierdie komende 
Woensdag 14 April by die Sacred Heart kollege in Observatory, Gauteng. 


Die SARL is enkele weke gelede genader met `n versoek om te help om die skool 
se wetenskapdag' meer interessant te maak deur te wys waaroor amateurradio 
gaan en hoe dit werk. 


Chris Gryffenberg, ZS6COG, wat alreeds by die “Sci Bono Centre” en die De- 
partement van Opvoeding betrokke is, en Francois Botha, ZSGBUU wat Hamnet 
verteenwoordig, het koppe bymekaar gesit in tevoorskyn gekom met `n plan vir 
die oggend. 


Die Gauteng-Suid Hamnet sleepwa sal uitgestal word en daar word beplan om 
op die lug te gaan van omtrent 9 vm to 12:30 op dié dag, op HF sowel as BHF 
bande. 


Amateurs in Gauteng en verder weg, word genooi om vir ons te luister op 
die Hamnetfrekwensie van 7,110 MHZ en op sommige plaaslike Johannesburgse 
herhalerfrekwensies. Ons sal u graag inroep sodat die leerders kan sien waaroor 
amateurradio eintlik gaan. Ons sal ook die jongelinge die stokperdjie prakties 
laat ervaar met werklike kontakte op die lug. 


Luister asseblief vir ons op Woendagoggend vanaf die Sacred Heart College in 
Johannesburg. 


AANLYN DXCC AANSOEKE BEGIN OP 2 APRIL 


Vanaf 2 April sal die ARRL se nuwe aanlyn DXCC program gereed wees om 
aansoeke te aanvaar. Dit sal amateurs in staat stel om data vanaf papier @SL 
kaarte in digitale vorm voor te lê vir 'n nuwe DXCCO aansoek of vir `n endosse- 
ment. Dit is makliker om `n digitale DXCC aansoek voor te lê as 'n aansoek 
Op papier. Die digitale aansoek spaar tyd en geld. By gebruik van die aanlyn 
DXCCO aansoekprogram, kan die aansoeker die kaarte wat hy deur 'n kaartkon- 
troleur wil laat kontroleer, kies en soos dit hom pas die data op `n vorm intik 
(wat te enige tyd gebêre en opgeroep kan word tot dit gereed is vir voorleg- 
ging) en dan aansoek doen vir `n DXCCO. Sodra die aansoek voltooi is, kan die 
aansoeker die lys van kaarte en die kaarte (in die volgorde waarin hulle gelys 
is) na `n kaartkontroleur neem wat die kaarte sal kontroleer, enige wysigings 
sal aanteken en die vorm na ARRL hoofkantoor sal stuur. Die kaartkontroleur 
se werk is presies dieselfde as voorheen, behalwe dat hy nie `n betaling hoef in 
te vorder nie, die aansoeker kan aanlyn betaal. Na voorlegging kan die DXGGC 
personeel die lêer oproep, die veranderinge wat deur die kaartkontroleur gemaak 
is, aanbring en die aansoek verwerk. Die aanlyn DXCCO aansoeke se koste sal 
die helfte wees van dié van `n papieraansoek wat na ARRL HK gestuur word. 
Onthou dat sou u die aanlyn DXCC aansoek gebruik, moet kaarte steeds deur 
'n kaarkontroleur gekontroleer word, of na ARRL HK versend word vir kontrole. 
Die kaartkontroleur vir Suid-Afrika is 'Tjerk Lammers ZS6P. Enige radioama- 
teur in die wêreld, ARRL lid of nie, kan die aanlyn DXCC aansoeker gebruik. 


JOE WALSH, WB6ACU, IS `N ANALOOG MAN 


Die ruk-en-rol legende and Grammy wenner Joe Walsh, WB6ACU, keer terug 
met Analog Man, wat op 5 Junie vrygestel sal word. Dit is Walsh se eerste 
solo-album sedert 1992 se “Song for a Dying Planet'. Volgens Walsh se webwerf 
is Analog Man modern en tydloos sielvol. Dit lewer `n ongelooflike onverwerkte 
en intieme klank. “Dit is 20 jaar later en ek het baie te sê”, verduidelik Walsh. 


Hierdie liedjies kom uit die hart. 


Walsh, grootliks bekend vir sy kragtige guitar licks' het in 1976 by The Eagles 
aangesluit en is bekend vir die kragtiger “rock? klank wat hy nie die orkes gebring 
het met die bekende Hotel California, The Long Rund en Eagles Live 


Walsh, * n lewenslange ARRL lid, is geen vreemdeling vir die analoog leefwyse 
nie. Hy geniet dit om op 80 meter AM te werk. AM is op die amateurbande 
bekend sedert die 1930s. AM bied n warm, ryk oudiokwaliteit wat voorsien- 
ing maak vir meer persoonlike interaksie. Die eenvoud van AM kringontwerp 
moedig praktiese restourasie, modifikasie en tuisbou aan tot n mate wat nie 
meer met eietydse radios ervaar word nie. Baie amateurs wat AM gebruik, sê 
hulle geniet die eenvoudige elektriese en meganiese ontwerpe van ouer radios. 
Hulle beweer dat dié makliker aan gepeuter en verander kan word, as moderne 
radios. Ander entoesiaste beweer dat hierdie radios beter klink as hulle moderne 
silikon opvolgers, die oudio uit die buise van veteraantoerusting is glo warmer? 
en esteties meer bevredigend as die oudio uit 'n moderne senderontvanger. 


'n Selfverklaarde analoog-man, verwys Walsh tog speels na die nuwe digitale 
tydperk in die album se titelbaan. Hy meld dat hy by die digitale tye aangepas 
het maar sê `“1 am what 1 am —1 m an analog man.” Walsh het die album oor die 
laaste 10 jaar voltooi; hy put uit persoonlike ervarings om lewe te blaas in elke 
baan. Hy sê, “1 just really feel like it s all come together and finally 1 feel like a 
complete person and a complete musician,” “1 think there is some confidence in 
there that 1 never had. That s what 1 was hiding.” Kyk gerus na Analog Man 
die titelbaan van Walsh se nuwe album en na detail van sy Suid-Afrikaanse toer 
wat op 4 April in Kaapstad begin, op http://www.joewalsh.com/ 


WEDSTRYDNUUS 
KOMPETISIES IN APRIL 
SARL 80 m @SO Partytjie and RaDAR kompetisies 


Die eerste been van die SARL 80 m @SO Partytjie sal gehou word op Don- 
derdagaand 5 April vanaf 17:00 tot 20:00 UTC. Dit is `n kompetisie op foon 
aleenlik en gebruik die segmente 3603 to 3650 kHz and 3700 to 3800 kHz. Dit 
wat uitgeruil word is u roepsein, `n RS$-verslag en u naam. 


Die eerste been van die “Rapid Deployment Amateur Radio” of RaDAR kom- 
petisie, sal gehou word op Saterdag 7 April. Dit begin om 12:00 UTC and eindig 
om 18:00 UTC. Aktiwiteite sal plaasvind op alle HF kompetisiebande, BHF and 
UHF in GG, ESB, AM, FM of enige digitale modus. Wat uitgeruil word is u 
roepsein en naam, `n RS(T) verslag, u @OTH and `n roosterverwysing. 


A1 die inligting is beskikbaar op bladsye 39 en 41 van die 2012 SARL Kom- 
petisiehandleiding en ook op die RaDAR bladsy op Facebook. 


KLUBNUUS 


Die Hibiscus Coast Amateur Radio Club, ZS5HAG, het hulle algemene jaarver- 
gadering gehou op 25 March 2012 te Cinder City, Seapark, Port Shepstone. 
Op hierdie vergadering is die volgende ampsdraers verkies: Voorsitter: Sid 
Tyler, ZSSAYGC; Sekrestaris: Herman Horn, ZS5LH; Tesourier: Brian Burger, 
ZSSAZH; Tegnies: Jan Coetzee, 7S$5JC; Hamnet Liaison: Sal aangewys word; 
Openbare betrekkinge: Sid Tyler; Kompetisiebestuurder: Jan Coetzee, ZS5JG; 
Vuurtoring-koërdineerder:Gawie Hoon: ZS5R; and Jeug-koërdineerder: Em- 
merelda Coetzee, ZUSEM. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak middelmatig gaan 
wees. Daar is tans slegs klein, stabiele sonvlekke vanaf die aarde sigbaar. Daar 
word uitgesien na die reuse sonvlek 1429 wat vroëer hierdie maand vir baie pret 
verantwoordelik was, se terugkeer na sy twee weke lange tog aan die agterkant 
van die son. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 74. 


A1 die DX bande van 20 m tot 10 m gaan pret wees met 15 m wat die beste 
openinge gaan oplewer, met die tienmeterband net `n kortkop agter. 


Besoek gerus www.spaceweather.co.za vir meer inligting. 


DAGBOEK VAN GEBEURE 5 April - SARL 80 m @SO Partytjie and RaDAR 
kompetisies 7 April - RaDAR kompetisie 6-9 April - Western Cape Antigue 
Wireless Association Ekspo naby Stanford, skakel met John, ZS1WJ, op 082 
673 58387 vir meer inligting. 20 - 22 April SARL Konvensie in Pinetown. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Fritz 4S6SF. 


Dankie dat u geluister het, 73. 
/EX 


